ઘણા લોકો માને છે કે કરોળિયા ના જાળામાં મળતા તાતણાં ખરાબ છે, ઉપરાંત આવા જાળાં ખાસ કરીને છાપરા નીચે, તેમજ ઘરના અમુક ખુણામાં જોવા મળે છે. જાળામાંના તાતણાં એ કોઇ સામાન્‍ય તાતણાં નથી, તેમજ આ તાતણાં ઉપદ્રવકારક નથી પરંતુ કરોળિયા ની નેફિલા કલાવિયેસ જાત જે જાળાં બનાવે છે તેના તાતણાં લોખંડના તારથી પણ વધુ મજબૂતાઇ ધરાવે છે. કેવલર પ્‍લાસ્ટિક માટે કહેવાય છે કે જેને પોતાની હત્‍યા થવાનો ડર હોય છે તે ખાસ આ પ્‍લાસ્ટિકમાંથી બનાવેલા જેકેટ તેમજ વસ્‍ત્રો બનાવી પહેરે છે. તેના કરતા પણ આ કરોળિયા ના જાળાના તાતણાંમાંથી બનાવેલ જેકેટ તેમજ વસ્‍ત્રોની મજબૂતાઇ કેટલી હશે તેની કલ્‍પના કરી શકો છો. આવા જેકેટ કે વસ્‍ત્રોને બંદૂકની ગોળીની અસર થતી નથી. બૂલેટપ્રુફ જેકેટ આવા કરોળિયા ના જાળાના તાતણાંમાંથી બનાવી શકાય છે.